Noticia 
Transparente 
di Gobierno 


Diahuebs Februari 2024 


ARTE DI MURAYA 
SAN NICOLAS 


Gabinete Wever-Croes 


Diahuebs 22 Februari 2024 


PROME MINISTER 


i Cuelyn Wever-Uroes 


Inauguracion di Plaza Comercio 


Tat“ f] ES 2 А mb jj [mm SF me 
” а u ka ` = "uem A Ww De? A Y A d = E W 


WU A eme Á 


VER 
Les? k. 1 


== 
i 
U Я 
[Е 
PS 
б 
| 
FEA 
А 
р 
L 
i 
"P 
E 


Diamars atardi, Prome Minister Evelyn Wever-Croes tabata 
presente na e desvelo y nombracion oficial di e plaza nobo, 
Plaza Comercio, den curason di Oranjestad. E proyecto aki 
ta un simbolo poderoso di revitalisacion y progreso y un 
testimonio di Gobierno su dedicacion na mehoracion continuo 
y sostenibilidad. 


Prome Minister a expresa cu e esfuersonan pa revitalisa e 
capital di Aruba ta refleha e compromiso profundo, celebrando 
e herencia cultural y alaves dirigi nos cara na un futuro mas 
prospero y sostenibel. E plaza nobo ta representa no solamente 
un espacio pa recreacion y encuentro pa nos comunidad y 
bishitantenan, pero tambe un paso padilanti den e vision pa un 
Oranjestad mas vibrante. 


E aña aki, Oranjestad ta celebra 200 aña, marcando dos siglo 
di historia, crecimiento y desaroyo. E historia di Oranjestad 
ta uno di resilencia, innovacion y e espirito cultural cu tur 
ciudadano mester sigui cultiva y celebra. 


Prome Minister a indica, cu e fondonan cu tabata tin disponibel 


V Y E- 


pa e proyecto aki, tabata limita, forsando esnan encarga 
pa bira mas creativo, mas responsabel cu fondo, y busca 
alternativanan pa por logra. Gobierno a compromete pa aloca 
recursonan na proyectonan cu ta contribui significativamente 
na bienestar di nos isla y su habitantenan, y e desvelo di e 
plaza nobo ta un excelente ehempel di con por logra metanan 
grandi, trahando duro cu dedicacion y un vision comparti. 


"Mi ta gradici Minister Geoffrey Wever, cu tabata determina pa 
haci e proyecto aki exitoso. 

Tambe na tur esnan cu a contribui na e proyecto di Plaza 
Comercio, desde e planificacion te na e ehecucion. E proyecto 
aki, ta un logro di nos tur y un regalo pa futuro generacionnan. 
Pa nos, e plaza nobo no ta solamente un espacio fisico, 
pero un simbolo di nos aspiracion pa un Aruba mas fuerte y 
mas conecta. Nos a compromete pa haci Aruba mas fuerte y 
mas resiliente despues di pandemia, nos no kier solamente 
"bounce back” pero tambe "bounce forward”. Hunto nos por 
surpasa cualkier reto, y construi no solamente edificionan, 
pero un legado duradero di progreso. Cada paso dilanti ta un 
paso mas, pa un isla mas briyante", Prome Minister a expresa. 

Prome Minister Evelyn Wever-Croes: 


OFICIALMENTE 
Ta un orguyo pa wak un yiu di tera y un 
hende muhe den e posicion clave aki 


Diahuebs ultimo, Aruba a cera conoci oficialmente cu e 
Procurador General nobo di Aruba sra. Amalin Flanegin y tambe 
dos hues nobo. Procurador General sra. Amalin Flanegin a 
wordo presenta durante un ceremonia solem y oficial presidi 
pa Presidente di Corte di Husticia sr. Mauritsz de Kort. 


Durante e sesion aki nos Procurador General a haya e 
oportunidad pa comparti su vision y preocupacionnan y manera 
ta conoci di sra. Flanegin, esaki a wordo treci padilanti na un 
forma determina pero tambe comprometi. Durante e ocasion 
aki tambe Aruba a cera conoci cu dos hues nobo; Mr. Brandt 
y Mr. Pijnenburg. Mr. Pijnenburg ta trata casonan di impuesto. 


Presente pa e ocasion aki tawata Su Excelencia Gobernador 
di Aruba Alfonso Boekhoudt, Presidente Parlamento di Aruba 
Edgar Vrolijk, Prome Minister Evelyn Wever-Croes, Minister di 
Husticia Rocco Tjon, y varios otro dignatario. 


Prome Minister a expresa di ta hopi orguyoso cu Aruba tin un 
hende local y un hende muhe como nos Procurador General 
nobo. Sra. Flanegin tin tur capacidad y cualidad cu tin mester 
pa por guia nos Ministerio Publico aki na Aruba. Ministerio 
Publico ta un organo totalmente independiente. Gobierno no 
tin niun influencia den Ministerio Publico y Procurador General 
ta percura pa esey sigui asina. 


“Den un comunidad chikito no ta facil y p'esey mas aun nos ta 
aprecia y nos ta respeta e determinacion cu sra. Flanegin ta 
demostra.”, Prome Minister a remarca. 

Den nomber di Gobierno di Aruba, Prome Minister ta desea 
Mr. Brandt, Mr. Pijnenburg, y nos Procurador General sra. 
Flanegin пор! exito. m 

En conexion cu Dia Internacional di Lenga Materno 


MINISTER MADURO TABATA PRESENTE NA E 
APERTURA DI E EXPOSICION "VISUALISANDO 
DICHO Y PROVERBIO" 


Obranan di nos studiantenan artistico a sa di resalta durante e apertura aki 


Diaranson anochi, rondona di creatividad y color, Minister di 
Cultura tabata presente na UNOCA Aruba pa asina presencia 
e obranan di arte di nos studiantenan artistico den cuadro di e 
exposicion "Visualisando Dicho y Proverbio". 


Durante e anochi aki, e mandatario a dirigi algun palabra na 
tur esnan presente, poniendo enfasis riba e uzo di nos idioma 
Papiamento, specialmente riba e importancia y e impacto 
di dominio linguistico di un lenga materno pa desaroya un 
sociedad pacifico y sostenibel. Sociedadnan multicultural 
manera Aruba, por existi danki na idioma, por medio di cual ta 
traspasa y conserva tradicionnan y culturanan na un manera 
sostenibel. 


"Awenochi e arte verbal y e arte visual a uni pa asina nos por 
disfruta di e rikesa di nos Papiamento y creatividad di nos 
studiantenan. Actualmente nos ta bibando den un mundo cu 
ta hopi visual, unda nos ta rondona di imagennan. Pa e motibo 
aki e ta un excelente idea pa combina e rikesa di nos lenga cu 
e poder di expresion visual, pa traspasa e historia, sabiduria y 
hasta un tiki humor pa nos futuro generacionnan. Traspaso di 
nos cultura ta haci cu esaki ta keda biba den generacionan nos 
dilanti. Cu e arte di pintura y lesando e dicho of proverbio nos ta 
experiencia e profundidad di locual esaki ta representa y ilustra. 
E bunita iniciativa aki por sigui inspira nos artistanan local pa 
promove Papiamento por medio di uzo di nan creatividad. Nos 
idioma Papiamento conoce varios dicho y proverbio. Nan ta 
parti di nos herencia cultural y ta e forma pa keda conecta 
cu nos pasado mientras nos ta mirando pa futuro." tabata 
palabranan di Minister Maduro durante su discurso. 


E proyecto aki ta un proyecto di UNOCA Aruba conhuntamente 
cu Ministerio di Cultura, Ministerio di Educacion, Fundacion 
Lanta Papiamento y UNESCO Aruba. Minister Maduro ta 


gradici cada un pa e bunita iniciativa aki, pero specialmente 
nos artistanan, cu a visualisa e dicho y proverbionan pa tur 
esnan presente por admira. "Masha danki pa e bunita iniciativa 
aki cu ta enrikese nos patrimonio cultural Papiamento y cu ta 
percura pa traspaso di cultura y conocementonan tradicional 
y unico di nos Pais. Cultura bo tin cu bib'e y bo participacion 
ta engrandece." tabata palabranan final di e mandatario na e 
ocasion aki. ší 

Western Wetlands Project 


Research approach 
René Henkens and Lawrence Jones-Walters, 21 February 2024 


В. Ы 


Minister di Turismo у Salud Publico sr. Dangui Oduber durante 
un conferencia di prensa a firma un acuerdo cu Fundacion 
Parke Nacional Aruba (FPNA) pa yuda funda un estudio pa 
conservacion y mantencion di western wetlands miho conoci 
como “Bubali Plas”. 


Minister Dangui Oduber ta anuncia un comienso di un bunita 
partnership entre ministerio di turismo, ministerio di naturalesa, 
Fundacion Parke Arikok Aruba (FPNA) y Tourism Product 
Enhancement Fund (TPEF) cu lo financia e estudio aki. 


Algun tempo pasa FPNA a haci un presentacion na e 
ministerionan di turismo y di naturalesa, como tambe na 
board di TPEF caminda a presenta un masterplan pa future, 
pa proteha e areanan di nos sistema ecologico unda diferente 
parha, insecto y animalitosnan ta biba. Dr. Lawrence Jones- 
Walters duna un bunita presentacion di e tema “Nature inclusive 
transitions corporate strategy and accounts” unda a toca hopi 
punto informativo di areanan protehi na Aruba y cual ta e 
bestianan popular cu ta biba den esakinan. Minister Dangui 
Oduber tambe a menciona tocante e visitor center unda cu 
turista y local por bin disfruta di e naturalesa. Alaves, esaki lo 
crea un turismo nobo pa Aruba, cu lo enfoca ariba un “niche 
market” cu ta eco-turismo y sigur eta algo cu nos lo sigui traha 
ariba dje hunto cu e partnernan. 


Director di FPNA, sr. Tyson Lopez, tambe a hiba palabra na e 
conferencia di prensa y a laga e siguiente mensahe pa pueblo 
di Aruba. 

“Fundacion Parke Nacional Aruba como un organisacion 
di conservacion di naturalesa ta contento di por a firma un 
colaboracion cu TPEF pa asina cuminsa cu e Western Wetlands 
Baseline Assessment cu lo wordo ehecuta door di Wageningen 
University & Research", Tyson Lopez, CEO di Fundacion Parke 
Nacional Aruba ta comenta. "E assessment aki ta hunga un 
rol crucial den e determinacion di e balor di naturalesa den e 
Western Wetlands y tambe lo produci resultadonan importante 
cu lo duna conseho concreto di con pa conserva e areanan 
aki y alavez lo yuda cu conseho di con pa crea experiencianan 
sostenibel y transformacional den naturalesa pa bishitantenan 
specificamente na Saliňa Bubali". 


Pa finalisa, Minister Dangui Oduber kier yama danki na su 
colega Minister Arends pa e bon synergia y cooperacion pa e 
proyecto aki. Minister Oduber ta percurando pa un maneho di 
un turismo sostenibel caminda tin un balansa entre desaroyo y 
naturalesa. No por keda sin gradici tambe team di Fundacion 
Parke Nacional Aruba, board di TPEF, Dr. Lawrence Jones- 
Walters y tur otro persona cu ta y lo sigui traha ariba e proyecto 
aki. 

| 


STABILIDAD 


PROSPERIDAD 
e) A 


Gobierno di Aruba a decreta aña 2024 
como Aña di Stabilidad y Prosperidad. 
Esakinanan ta fundeshi cu e 
generacionnan Arubiano prome cu nos 
a bin ta preparando pa nos generacion. 
Despues di e pandemia global di 
COVID-19, nacionnan rond mundo a 
encontra retonan sin precedente cu a 
pone nan resiliencia y adaptabilidad na 
prueba. Aruba, un perla den Caribe, a 
sali di e periodo dificil no solamente 
mas fuerte, pero tambe cu un vision y 
compromiso renoba pa 
Stabilidad y Prosperidad. 

MINISTER 


Geoffrey Wever 

E siman aki alumnonan di klassen 6 di Colegio Felipe B. Tromp 
a ricibi presentacion di e metanan di desaroyo sostenibel, 
e 'Sustainable Development Goals (SDGs), duna door di 
Minister Geoffrey Wever. E proyecto aki a cuminsa aña pasa 
unda klassen 6 di scolnan basico ta haya presentacion pa yuda 
cu conscientisacion di kico e metanan di desaroyo sostenibel 
ta encera y con cada un di nos por yuda na logra e metanan. 


Di un manera interactivo Minister Wever a splica e metanan 
di desaroyo sostenibel na e alumnonan. For di e alumnonan 
tabatin basta interes pa e topico. 


E Metanan di Desaroyo Sostenibel ta consisti di 17 metanan riba 
cual paisnan ta traha pa alcansa den nan contexto nacional. E 
metanan ta: 1. Caba cu pobresa; 2. Caba cu hamber; 3. Salud 
y bienestar; 4. Enseñansa di calidad: 5. Igualdad di genero; 
6. Awa limpi; 7. Energia limpi y economico; 8. Trabou decente 
y crecemento economico; 9. Innovacion y infrastructura; 10. 


Reduci desigualdad; 11. Barionan y comunidadnan sostenibel; 
12. Produccion y consumo responsabel; 13. Accion riba clima; 
14. Bida bou awa; 15. Bida riba tera; 16. Paz, husticia y 
institucionnan formalisa; 17. Partnership pa logra e metanan. 


Minister Geoffrey Wever ta manda un danki na Colegio Felipe 


B. Tromp pa e recepcion. | 

MINISTER GEOFFREY WEVER TA LANSA 
CREATIVE ENTREPRENEURSHIP WORKSHOP 


Mo dul 


© SAN NICO! 


Diaranson ultimo a tuma luga e apertura oficial di e Creative 
Entrepreneurship Workshop na The Hub, San Nicolas. Minister 
Geoffrey Wever tabata tey presente pa asina duna inicio na 
esaki. Manera ja caba ta conoci cu parti di e vision di Minister 
Wever ta pa crea un Orange Economy na San Nicolas. E 
workshopnan aki ta parti di e esfuerso pa stimula localnan cu 
ta creativo y guia nan pa asina nan por logra habri nan negoshi 
pariba di brug y asina forma parti di e Orange Economy. 


“Mi ta contento di wak un sala yen y tende caba algun ideanan 
creativo pa cu negoshinan na San Nicolas, Minister Wever a 
bisa. 


Den e prome edicion di e workshop Dave Martinus di Action 
Coach a duna un splicacion amplio di con e ta pa habri un 
negoshi pero tambe kico tur esaki ta rekeri. 


E programa di Workshops di Creative Entrepreneurship lo tuma 
luga over di un periodo di algun siman cu diferente sessionnan. 
Proximo fechanan pa workshops na The Hub ta: Maart 6 y 20 
- April 10 y 24 - Mei 8 y 22 - Juni 5, 19, 26 - Juli 1 y 3 


Minister Wever a termina ta deseando tur participante hopi 
exito den nan trayectoria empresarial. mmm 

Durante Conferencia di Prensa 
di Gobierno di Aruba, dr. Robin 
di Pietro, kende ta profesor di 
University of South Carolina 
(USC) a elabora di e estudio di 
Sport and Event Management. 
E iniciativa ta un colaboracion 
entre University of South Carolina | 
(USC) y Universidad di Aruba (UA) 
Facultad di Hospitalidad y Turismo 

a peticion di Gobierno di Aruba den 

vision di Minister Endy Croes. E | 
personanan cu completa e estudio \ 
акі lo гісірі un certificado у lo рог 1 


yuda e federacionnan deportivo | W h 

organisa diferente proyecto di +- 

turismo deportivo (sport tourism) 

aki na Aruba. E meta ta pa provee mercadea, crea fondo y opera evento deportivo na Aruba. 


conocemento mas amplio y specifico di deporte y evento como E profesornan di USC tin amplio conocemento academico y 
negoshi. E programa di Sport Management di USC ta number experencia practico cu lo duna e participantenan un “roadmap” 
1 na Merca. Lo trata cinco (5) modulo den e programa cualta: pa planea, implementa y evalua eventonan exitosamente. Dr. 
1. Managing Part-Time Volunteers and Employees (maneho di qi Pietro a expresa di ta orguyoso y a gradici Minister Endy 


boluntario - y empleadonan “part-time”). Croes pa su vision y e oportunidad. 

2. The Business of Sport (Management and Organization) / € — Por ultimo, Sra. Jo-Anne Croes a expresa cu e ta sumamente 
negoshi di deporte (maneho y organisacion). orguyoso y honra cu e colaboracion aki cu ta existi pa diescinco 
3. Introduction to Event and Venue Management (maneho di (15) aña caba entre University of South Carolina y Universidad 
facilidad y evento). di Aruba. Tambe, Sra. Croes a indica cu tin hopi federacion cu 


4. Sport and Event Marketing (mercadeo di deporte y evento). tin e gana y pasion pa organisa eventonan internacional, pero 
5. The Finance of Sport Event Management (maneho di no tin e conocemento. Universidad di Aruba ta sumamente 
financiamento di deporte y evento). entusiasma cu e iniciativa aki y ta spera di bolbe ripiti e proyecto 
aki den futuro. Mirando e acogida inicial di e noticia lo evalua 
E principio y practica cu lo cubri den e sesionnan lo ekipa e despues di e proyecto piloto aki, si por ripiti of establece e 
participantenan cu e herment necesario pa planea, organisa, programa como parti di e curiculo na Universidad di Aruba. 

MINISTER ENDY CROES A ACUDI NA E APERTURA 
OFICIAL DI CAMPEONATO REGULAR DI ARUBA 
LITTLE LEAGUE 2024 


Exito na tur ekipo! 


Diadomingo mainta, na Stadion Nadi Croes Crismo Angela a 
tuma luga di 66 apertura di campeonato regular di Aruba Little 
League 2024. E ceremonia a inicia cu desfile di e teamnan 
acompaña pa drumband di Grupo Scout Monseñor Oscar 
Romero y Grupo Scout St. Hyacinthus. Alrededor di 500 hoben 
di 5 te cu 16 aña ta participa den e campeonato aki. E aña aki 
e campeonato ta dedica na Sr. Serio Romney, kende a fungi 
pa hopi aña como presidente di Aruba South Little League 
y a traha casi 20 aña como boluntario pa yuda e deporte di 
baseball. Minister Endy Croes tabata presente na e mainta 
ameno aki, unda el a hiba palabra y a desea e hungadonan 
exito. Deporte ta e vehiculo cu ta trece hende hunto, uni un 
pueblo, crea amistad y ta forma un miho ser humano pa nos 
sociedad. Pa duna inicio oficial na e campeonato Minister Endy 
Croes a lansa e prome bala, Sr. Pierre Rafini di RBC Bank a 
fungi como catcher y Sr. Serio Romney tabata na bate. 


Pa finalisa, Minister Endy Croes a expresa cu ta yen'e di 
satisfaccion pa mira asina hopi mayor y mucha riba veld, paso 
ta un veld cu a traha hopi riba dje. Esaki ta inspir'e pa sigui 
inverti den infrastructura deportivo pa brinda mas oportunidad 
pa e muchanan por practica deporte. Tambe, pa sigui inverti 
den e federacionnan pa keda etala e nivel deportivo aki na 
Aruba. Minister Endy Croes ta gradici RBC Bank, boluntario-, 
umpire-, coach- y mayornan cu ta yuda y brinda oportunidad 
na nos muchanan pa practica nan deporte faborito. Pa conclui, 
Minister Endy Croes ta desea Aruba Little League y tur ekipo 
hopi exito. Cu deseo, dedicacion, determinacion y disciplina ta 
logra! m 

Prome Minister Evelyn Wever-Croes: 


ENCUESTA DI CBS: 
INCLUSION DI HENDE MUHE NA ARUBA 


"Bo bos ta conta, bo perspectiva y opinion ta conta" 


Dia 8 di maart, mundialmente ta celebra Dia Internacional di 
Hende Muhe. Un dia cu tanto e hende muhe como e hende 
homber ta uni pa celebra e forsa y e resiliencia impresionante 
di hende muhe y ta duna reconocemento na hende muhe pa 
e logronan obteni den tur aspecto, entre otro den economia, 
cultura y politica. E hende muhe Arubiano tambe dia pa dia 
ta progresando den tur aspecto, algun den stapnan grandi y 
otronan den stapnan menos grandi. Inclusion di hende muhe 
den nos comunidad ta hopi importante pa hiba nos pais den e 
bon rumbo. 


Central Bureau of Statistics (CBS) recientemente a lansa e 
encuesta tocante e inclusion di hende muhe den e comunidad 
di Aruba. E encuesta ta consisti di preguntanan tocante con 
hopi hende muhe ta wordo inclui riba diferente tereno den nos 
comunidad. 


Prome Minister Evelyn Wever-Croes ta encurasha tur hende 
muhe, jong y adulto, y tambe hende homber, pa participa 
den e encuesta aki tocante inclusion. Bo bos ta conta, bo 
perspectiva y opinion ta conta. Participando na e encuesta, 
no solamente bo ta comparti bo pensamento, pero tambe bo 
ta haya oportunidad pa ta parti di e cambio cu bo ta desea 
di mira na nos pais. Cada reaccion di nos comunidad, ta un 
paso padilanti pa un Aruba mas diverso y inclusivo, cu muhe y 
hombernan expresando nan potencial sin limite. 


E encuesta aki por wordo completa via e siguiente link: 


https://www.dooblocawi.com/client/Survey. 
aspx?Ticket=AJ9T84HG 

cu lo ta obtenibel tambe riba pagina di Facebook di Gabinete 
Wever-Croes. 


INCLUSION DI HENDE MUHE NA ARUBA 


O 


International 
Women's Day 


central bureau of stalislics 


Gabinete Wever - Croes JI 


Diahuebs 22 Februari 2024 


DIA INTERNACIONAL 
PA HENDE MUHE 


INSPIRA 
INCLUSION 

DI HENDE MUHE 
8 DI MAART, 2024 


8:00 AM - 12:00 PM 


RENAISSANCE CONVENTION 
CENTER 


Arte di Muraya na San Nicolas no ta simplemente 
verf riba bloki. E creatividad, fantasia y color riba e 
murayanan ta un fuente di inspiracion di artistanan 
pa encurasha nos pa brasa e poder di creatividad y 
colaboracion na nos barionan di Aruba. 


2024 


ANA DI STABILIDAD Y PROSPERIDAD 


OSR o AN 


